Refleksologi

miniatyr
Refleksologi, også kjent som soneterapi, er en alternativ medisinsk behandlingsform som baserer seg på trykk, strykninger og tøyninger over hele kroppen. Soneterapeutisk behandling kan muligens føres tilbake til blant annet Egypt, ca. 2330 f.Kr.alternativ.no om refleksologiNOU:1998:21: Om soneterapiens forløper i det gamle Egypt Betegnelsen refleksologi ble tatt i bruk første gang i USA på 1950-tallet,Refleksologi  Norges Landsforbund av Homøopraktikere men har sitt utspring i gamle tradisjoner. 

 Nordisk benevning 
I Norden er det vanlig å benytte begrepene soneterapi eller fotsoneterapi for det som ellers i verden blir kalt refleksologi. Begrepet refleksologi blir benyttet om terapiformen som ble utviklet av Karl Axel Lind, som utvidet den klassiske soneterapien til å omfatte hele kroppen. Det følger derav at refleksologien omfatter øreakupunktur, ansiktsrefleksologi, hånd- og fotsoneterapi, irisdiagnose, samt tungediagnose. Det felles kjennetegnet for disse teknikkene er indirekte behandling ved projeksjoner av kroppsbilde på andre deler av kroppen. Hypotesen er at alle deler av kroppen har projeksjoner (speilbilder) i seg av andre kroppsdeler, både utvendig og innvendig.Useriøs testing for matvareintoleranse  Lommelegen Projeksjonene er gjensidige, altså de går begge veier. De forskjellige projeksjonene har ulike egenskaper og tilgjengelighet. Den generelle målsettingen med behandlingen er å fjerne spenninger i vev, noe som i stor grad er forbundet med smerte. 

 Eksempel på tolking 
Fot

Hånd
 Hypofysen (hjernen)
 Halsen
 På siden av hodet og hjernen
 Toppen av hodet
 Sinusknuten (del av hjertet)
 Øyet
 Øretrompeten
 Øre
 Skjoldbruskkjertelen
 Lunge
 Hjerte
 Solar plexus
 Lever
 Milt
 Mage og bukspyttkjertel
 Tynntarm
 Kolon
 Urinblære
 Urettrør
 Nyre
 Binyre
 Skulder
 Eggstokk/Testikler
 Isjiasnerven

Historie
Refleksologi er dokumentert i historiene til India, Kina og Egypt. Det var i 1913 at soneterapi først ble introdusert til USA av øre, nese- og halsspesialist William H. Fitzgerald og Edwin F. Bowers. Fitzgerald uttrykte at å trykke på punkter i foten eller hånden, hadde en effekt på andre deler av kroppen. Det ble klargjort på 1930-40 tallet av sykepleier og fysioterapaut Eunice D. Ingham som sa at hendene og føttene kunne kartlegge resten av kroppen. Ingham omdømte det til soneterapi.Benjamin, Patricia (1989). "Eunice D. Ingham and the development of foot reflexology in the U.S". American Massage Therapy Journal."Massagenerd.com Presents History of Massage, Therapies & Rules"  (PDF). Besøkt 26. juni 2024 Mange av nåtidens soneterapauter har tatt i bruk Inghams teknikk eller teknikken til soneterapauten Laura Norman."Reflexology". Aetna IntelliHealth. 6. mai 2008. Arkivert fra orginalen 21. februar 2012. Besøkt 26. juni 2016.

Forskning
Det finnes relativt lite forskning på effektene av refleksologi, og selv om enkelte studier viser effekt, foreligger det ikke forskningsresultater som tilfredsstiller vitenskapelige krav og som kan dokumentere effekt. En oversiktsstudie har konkludert med at «De beste resultatene til nå kan ikke vise at refleksologi er en effektiv behandling av noen medisinsk tilstand». Hypotesen om projeksjoner har aldri blitt sannsynliggjort gjennom biologiske funn, det samme gjelder prinsippene som er nedarvet fra tradisjonell kinesisk medisin.

Se også
Naturopati
Massasje

Referanser

Eksterne lenker
 Refleksolog Foreningen 
 Norske Naturterapeuters Hovedorganisasjon

Kategori:Alternativ behandling
Kategori:Soneterapi
Kategori:Naturopati
uk:Рефлексологія (психологія)